ddrg/super_eurlex huggingface dataset:
Euroopa Liidu Teataja L 018 , 23/01/1998 Lk 0003 - 0003



Komisjoni määrus (EÜ) nr 148/98, 22. jaanuar 1998, milles sätestatakse nõukogu määruse (EÜ) nr 2005/97 (milles sätestatakse teatavad Alžeeriast pärit oliiviõli impordi erikorra rakenduseeskirjad) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 9. oktoobri 1997. aasta määrust (EÜ) nr 2005/97, milles sätestatakse teatavad Alžeeriast pärit oliiviõli impordi erikorra rakenduseeskirjad, [1] eriti selle artiklit 4, võttes arvesse nõukogu 22. detsembri 1994. aasta määrust (EÜ) nr 3290/94 mitmepoolsete kaubandusläbirääkimiste Uruguay voorus sõlmitud kokkulepete rakendamiseks vajalike kohanduste ja üleminekumeetmete kohta põllumajandussektoris [2] (viimati muudetud määrusega (EÜ) nr 1161/97 [3]), eriti selle artiklit 3, ning arvestades, et: määruse (EÜ) nr 2005/97 artikli 2 lõikes 2 ettenähtud tollimaksumäära vähendamist kohaldatakse oliiviõli impordi suhtes, mille puhul importija tõendab importimisel, et ekspordi erimaks kajastub impordihinnas; eespool nimetatud korra kohaldamisel tuleks ette näha, et importija tõendab kõnealuse maksu tagasimaksmist eksportijale; komisjoni määrus (EÜ) nr 2146/95, [4] viimati muudetud määrusega (EÜ) nr 1163/97, [5] mis muuhulgas on seotud Alžeeriast pärit oliiviõli impordi erikorra üleminekukohandustega, näeb ette sätted selle korra kohaldamiseks; kuna käesolevas määruses sätestatakse üksikasjalikud rakenduseeskirjad, tuleks need sätted kehtetuks tunnistada; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EÜ) nr 2005/97 artikli 2 lõigetes 2 ja 3 ettenähtud korda kohaldatakse impordi suhtes, mille puhul importija tõendab vabasse ringlusse suunamise deklaratsiooni aktsepteerimisel, et ekspordi erimaks kajastub impordihinnas ja ühendusse importimisel mahaarvatav maks on eksportijale tagasi makstud kõnealuse määruse artikli 2 lõikes 2 ettenähtud ulatuses. 2. Lõikes 1 osutatud tõend võib olla tolli aktsepteeritav haldus-, äri- või pangadokument. 3. Käesolevas määruses tähendab "eksportija" Alžeeria sertifikaadis EUR.1 märgitud isikut. Artikkel 2 Käesolevaga tunnistatakse kehtetuks määrus (EÜ) nr 2146/95. Artikkel 3 Käesolev määrus jõustub päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. jaanuar 1998 Komisjoni nimel komisjoni liige Franz Fischler [1] EÜT L 284, 16.10.1997, lk 11. [2] EÜT L 349, 31.12.1994, lk 105. [3] EÜT L 169, 27.6.1997, lk 1. [4] EÜT L 215, 9.9.1995, lk 1. [5] EÜT L 169, 27.6.1997, lk 4. --------------------------------------------------
Euroopa Liidu Teataja L 351 , 29/12/1998 Lk 0015 - 0015



Nõukogu määrus (EÜ) nr 2825/98, 22. detsember 1998, millega vabastatakse Marokost pärit sardiinitoodete ja -konservide ühendusse importimine ühise tollitariifistiku maksumääradest EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: 26. veebruaril 1996. aastal allkirjastatud ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahelist assotsieerumist käsitleva Euroopa – Vahemere piirkonna lepingu protokollis 2 on sätestatud, et CN-koodide 16041311, 16041319 ja ex16042050 alla kuuluvate Marokost pärit sardiinitoodete ja -konservide ühendusse importimine vabastatakse tollimaksudest alates 1. jaanuarist 1999; kuni lepingu sõlmimiseni ja jõustumiseni peaks ühendus kehtestama asjakohase korra ühepoolselt, ON VASTU VÕTNUD KÄESOLEVA MÄÄRUSE: Artikkel 1 CN-koodide 16041311, 16041319 ja ex16042050 alla kuuluvate Marokost pärit sardiinitoodete ja -konservide ühendusse importimine on tollimaksudest vabastatud. Artikkel 2 Käesolev määrus jõustub Euroopa Ühenduste Teatajas avaldamise päeval. Seda kohaldatakse alates 1. jaanuarist 1999 kuni Marokoga sõlmitud Euroopa – Vahemere piirkonna lepingu jõustumiseni. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. detsember 1998 Nõukogu nimel eesistuja C. Einem --------------------------------------------------
Euroopa Liidu Teataja L 307 , 17/11/1998 Lk 0003 - 0003



Nõukogu määrus (EÜ, ESTÜ, Euratom) nr 2459/98, 12. november 1998, millega muudetakse määrust (EMÜ, Euratom, ESTÜ) nr 260/68, millega kehtestatakse Euroopa ühendustele makstavate maksude kohaldamise tingimused ja kord EUROOPA LIIDU NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse Euroopa ühenduste privileegide ja immuniteetide protokolli, eriti selle artiklit 13, võttes arvesse komisjoni ettepanekut ning arvestades, et: nõukogu 12. novembri 1998. aasta määrust (EÜ, ESTÜ, Euratom) nr 2458/98 (millega muudetakse määrust (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja ühenduste muude teenistujate teenistustingimused, ja muid nende ametnike ja teenistujate suhtes kohaldatavaid määrusi töötasu, pensionide ja muude rahaliste õiguste määratlemiseks eurodes) [1] arvesse võttes tuleks muuta nõukogu määrust (EMÜ, Euratom, ESTÜ) nr 260/68, [2] ON VASTU VÕTNUD KÄESOLEVA MÄÄRUSE: Artikkel 1 Määruses (EMÜ, Euratom, ESTÜ) nr 260/68 asendatakse mõiste "Belgia frank" mõistega "euro" ning Belgia frankides väljendatud summad asendatakse nõukogu kehtestatud ümberarvestuskursi alusel eurodes väljendatud summadega. Kohaldatakse summade ümardamise eeskirju, mis on sätestatud nõukogu 17. juuni 1997. aasta määruses (EÜ) nr 1103/97 teatavate euro kasutuselevõtuga seotud sätete kohta. [3] Artikkel 2 Määruse (EMÜ, Euratom, ESTÜ) nr 260/68 artikkel 8 asendatakse järgmisega: "Artikkel 8 Maksude tasumine toimub allikalt kinnipidamise teel. Summa ümardatakse allapoole euro sajandikosani." Artikkel 3 1. jaanuaril 1999 arvutab komisjon käesoleva määruse kohaselt eurodeks ümber Belgia frankides väljendatud summad, mis on esitatud nõukogu määruses (EMÜ, Euratom, ESTÜ) nr 260/68; saadud väärtused avaldatakse Euroopa Ühenduste Teatajas 1999. aasta jaanuaris. Artikkel 4 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. november 1998 Nõukogu nimel eesistuja E. Hostasch [1] EÜT L 307, 17.11.1998, lk 1. [2] EÜT L 56, 4.3.1968, lk 8. Määrust on viimati muudetud määrusega (EÜ, ESTÜ, Euratom) nr 1197/98 (EÜT L 166, 11.6.1998, lk 1). [3] EÜT L 162, 19.6.1997, lk 1. --------------------------------------------------
Euroopa Liidu Teataja L 307 , 17/11/1998 Lk 0005 - 0005



Nõukogu määrus (EÜ, ESTÜ, Euratom) nr 2461/98, 12. november 1998, millega muudetakse määrust (ESTÜ, EMÜ, Euratom) nr 300/76, millega määratakse kindlaks ametnike kategooriad, kellel on õigus saada hüvitist vahetustega töö eest, ning selle hüvitise määrad ja maksmise tingimused EUROOPA LIIDU NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse ettepanekut, mille komisjon esitas pärast nõupidamist personalieeskirjade komiteega, [1] ning arvestades, et: silmas pidades nõukogu 12. novembri 1998. aasta määrust (EÜ, ESTÜ, Euratom) nr 2458/98, [2] millega töötasu, pensionide ja muude rahaliste õiguste piiritlemiseks eurodes muudetakse määrust (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja ühenduste muude teenistujate teenistustingimused, ning muid nende ametnike ja teenistujate suhtes kohaldatavaid määrusi, tuleks muuta nõukogu määrust (ESTÜ, EMÜ, Euratom) nr 300/76, [3] ON VASTU VÕTNUD KÄESOLEVA MÄÄRUSE: Artikkel 1 Nõukogu määruses (ESTÜ, EMÜ, Euratom) nr 300/76 asendatakse mõiste "Belgia frank" mõistega "euro" ja Belgia frankides väljendatud summad asendatakse nõukogu kehtestatud ümberarvestuskursi alusel eurodes väljendatud summadega. Kohaldatakse summade ümardamise eeskirju, mis on sätestatud nõukogu 17. juuni 1997. aasta määruses (EÜ) nr 1103/97 teatavate euro kasutuselevõtuga seotud sätete kohta. [4] Artikkel 2 1. jaanuaril 1999 arvutab komisjon käesoleva määruse kohaselt eurodeks ümber Belgia frankides väljendatud summad, mis on esitatud nõukogu määruses (ESTÜ, EMÜ, Euratom) nr 300/76; saadud väärtused avaldatakse Euroopa Ühenduste Teatajas 1999. aasta jaanuaris. Artikkel 3 Käesolev määrus jõustub Euroopa Ühenduste Teatajas avaldamise päeval. Seda kohaldatakse 1. jaanuarist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. november 1998 Nõukogu nimel eesistuja E. Hostasch [1] EÜT C 192, 19.6.1998, lk 11. [2] EÜT L 307, 17.11.1998, lk 1. [3] EÜT L 38, 13.2.1976, lk 1. Määrust on viimati muudetud määrusega (Euratom, ESTÜ, EMÜ) nr 2258/90 (EÜT L 204, 2.8.1990, lk 1). [4] EÜT L 162, 19.6.1997, lk 1. --------------------------------------------------
31999R1254(04)
26.6.1999 L 160/21 EUROOPA ÜHENDUSTE TEATAJA
Nõukogu 17. mai 1999. aasta määruse (EÜ) nr 1254/1999 (veise- ja vasikalihaturu ühise korralduse kohta)
parandus
(Euroopa Liidu Teataja eriväljaanne 2004, 03. Põllumajandus, 25. köide, lk 339)
Leheküljel 354 artikli 29 lõikes 1 asendatakse
tekst: “1. Artikli 1 lõike 1 punktis a loetletud toodete importimisel ühendusse võidakse nõuda impordilitsentsi.”
tekstiga: “1. Artikli 1 lõike 1 punktis a loetletud toodete importimisel ühendusse nõutakse impordilitsentsi.”03/46. kd 278 Euroopa Liidu Teataja ET
Komisjoni määrus (EÜ) nr 83/1999,

13. jaanuar 1999,

millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artiklit 9,

ning arvestades, et:

Prantsusmaa valitsus on vastavalt määruse (EMÜ) nr 2081/92 artiklile 9 taotlenud komisjoni määrusega (EÜ) nr 1107/96 [3] (viimati muudetud määrusega (EÜ) nr 1549/98 [4]) kaitstud päritolunimetusena registreeritud nime "Ossau-Iraty Brebis-Pyrénées" muutmist nimeks "Ossau-Iraty";

taotluse uurimisel on selgunud, et tegemist on väikese muudatusega; kuigi registreeritud nime muudatust tuleks põhimõtteliselt käsitada suurema muudatusena, ei mõjuta see muudatus kõnealuse nime omanike õigusi; lisaks sellele ei mõjuta muudatus muude tootjate õigusi;

määruse (EMÜ) nr 2081/92 artiklis 9 sätestatud korras on komisjon oma 20. märtsi 1998. aasta otsusega otsustanud mitte kohaldada artiklis 6 ettenähtud korda, kuna tegemist on väiksema muudatusega;

samuti on leitud, et kõnealune muudatus on kooskõlas määrusega (EMÜ) nr 2081/92; seepärast tuleks registreerida nime "Ossau-Iraty Brebis-Pyrénées" muutmine nimeks "Ossau-Iraty" ning vastavalt muuta määrust (EÜ) nr 1107/96;

vastavalt määruse (EMÜ) nr 2081/92 artikli 6 lõikele 4 tuleks nime "Ossau-Iraty Brebis-Pyrénées" muutmine nimeks "Ossau-Iraty" avaldada Euroopa Ühenduste Teatajas,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1107/96 lisas asendatakse kaitstud päritolunimetus "Ossau-Iraty Brebis-Pyrénées" nimega "Ossau-Iraty".

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. jaanuar 1999

Komisjoni nimel

komisjoni liige

Franz Fischler

[1] EÜT L 208, 24.7.1992, lk 1.

[2] EÜT L 156, 13.6.1997, lk 10.

[3] EÜT L 148, 21.6.1996, lk 1.

[4] EÜT L 202, 18.7.1998, lk 25.

--------------------------------------------------
Komisjoni määrus (EÜ) nr 45/1999,

11. jaanuar 1999,

millega muudetakse söödalisandeid käsitlevat nõukogu direktiivi 70/524/EMÜ seoses teatavate koktsidiostaatikumide ja muude raviainete rühma kuuluvate söödalisandite kasutusloa tühistamisega

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud määrusega (EÜ) nr 2821/98, [2] eriti selle artikli 9g lõike 3 punkti a,

ning arvestades, et:

direktiivi 70/524/EMÜ I lisasse enne 1. jaanuari 1998 lisatud koktsidiostaatikumidele ja muudele raviainetele on antud ajutine luba alates 1. aprillist 1998 ja need on üle kantud B lisa I peatükki, et hinnata need ümber söödalisanditena, mis on seotud nende ringlusse suunamise eest vastutajaga;

komisjon peab tühistama ajutised load selliste koktsidiostaatikumide ja muude raviainete puhul, mille kohta ei ole enne 1. oktoobrit 1998 esitatud uut loataotlust, millega on kaasas monograafia ja identifitseerimisandmed, mille eelmise loa aluseks oleva toimiku eest vastutanud isik või tema ametijärglane/ametijärglased on referentliikmesriigi kaudu adresseerinud komisjonile;

komisjonile ei ole adresseeritud kõnealuseid taotlusi koktsidiostaatikumide ja muude raviainete rühma kuuluvate arprinotsiidi, dinitolmiidi ja ipronidasooli kohta; kuna sellega ei ole direktiivi 70/524/EMÜ nõuded täidetud, tuleks kõnealuste söödalisandite load tühistada ja söödalisandid kõnealuse direktiivi B lisa I peatükist välja jätta;

käesolevas määruses ettenähtud meetmed on kooskõlas alalise söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga jäetakse välja direktiivi 70/524/EMÜ B lisa I peatüki koktsidiostaatikumide ja muude raviainete rühma kuuluvate järgmiste ainete pealdised:

- arprinotsiid,

- dinitolmiid,

- ipronidasool.

Artikkel 2

Käesolev määrus jõustub 30. septembril 1999.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. jaanuar 1999

Komisjoni nimel

komisjoni liige

Franz Fischler

[1] EÜT L 270, 14.12.1970, lk 1.

[2] EÜT L 351, 29.12.1998, lk 4.

--------------------------------------------------
Euroopa Liidu Teataja L 018 , 23/01/1999 Lk 0007 - 0007



Nõukogu määrus (EÜ) nr 150/1999, 19. jaanuar 1999, millega muudetakse määrust (EMÜ) nr 2262/84, milles sätestatakse erimeetmed oliiviõli suhtes EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: vastavalt määruse (EMÜ) nr 2262/84 [3] artikli 1 lõikele 5 võtab nõukogu komisjoni ettepanekul kvalifitseeritud häälteenamusega enne 1. jaanuari 1999 vastu viisi asutuste tegelike kulude rahastamiseks alates 1999/2000. turustusaastast; alates 1998/1999. turustusaastast on otsustatud kehtestada kolmeaastane üleminekuaeg, mis hõlmab oliiviõlisektori turukorralduse reformi; tavaliselt asutustele antav töö tuleb teha üleminekuaja ning sellele järgneva turustusaasta jooksul; sellest tulenevalt tuleks kõnealuseks ajavahemikuks ette näha ühenduse toetus asutuste kulude katmiseks, et tagada, et asutused töötavad tõhusalt ja määrusega (EMÜ) nr 2262/84 ettenähtud haldusliku iseseisvuse raames, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2262/84 artikli 1 lõike 5 kaks viimast lõiku asendatakse järgmisega: "Kolme aasta jooksul alates 1999/2000. turustusaastast kaetakse 50 % asutuste tegelikest kuludest Euroopa ühenduste üldeelarvest. Enne 1. oktoobrit 2001 kaalub komisjon vajadust säilitada ühenduse toetus asutuste kulude katmiseks ning teeb vajaduse korral nõukogule ettepaneku. Enne 1. jaanuari 2002 teeb nõukogu EÜ asutamislepingu artikli 43 lõikes 2 sätestatud korras otsuse kõnealuste kulude rahastamise kohta." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. jaanuar 1999 Nõukogu nimel eesistuja K.-H. Funke [1] EÜT C 384, 10.12.1998, lk 22. [2] 13. jaanuaril 1999 esitatud arvamus (Euroopa Ühenduste Teatajas seni avaldamata). [3] EÜT L 208, 3.8.1984, lk 11. Määrust on viimati muudetud määrusega (EÜ) nr 2599/97 (EÜT L 351, 23.12.1997, lk 17). --------------------------------------------------
Euroopa Liidu Teataja L 017 , 22/01/1999 Lk 0020 - 0020



Komisjoni määrus (EÜ) nr 132/1999, 21. jaanuar 1999, millega muudetakse määrust (EÜ) nr 2630/97 seoses veiste identifitseerimise ja registreerimise süsteemi raames läbiviidava kontrolli miinimumtasemega (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. aprilli 1997. aasta määrust (EÜ) nr 820/97, millega kehtestatakse veiste identifitseerimise ja registreerimise süsteem ning mis käsitleb veiseliha ja veiselihatoodete märgistamist, [1] eriti selle artikli 10 punkti d, ning arvestades, et: komisjoni määrusega (EÜ) nr 2630/97 [2] on sätestatud määruse (EÜ) nr 820/97 üksikasjalikud rakenduseeskirjad seoses veiste identifitseerimise ja registreerimise süsteemi raames läbiviidava kontrolli miinimumtasemega; komisjoni määrusega (EMÜ) nr 3887/92, [3] viimati muudetud määrusega (EÜ) nr 1678/98, [4] on sätestatud üksikasjalikud eeskirjad ühenduse teatavate toetuskavade ühendatud haldus- ja kontrollisüsteemi kohaldamiseks; selleks et tagada tõhus koostöö veisekasvatussektori pädevate kontrolliasutuste vahel, tuleb sätestada, et kui määruse (EÜ) nr 2630/97 kohaselt tehtud kontrolli käigus selgub, et on rikutud määrust (EÜ) nr 820/97, tuleb kõnealuse kontrolli käigus koostatud aruannete koopiad edastada määruse (EMÜ) nr 3887/92 rakendamise eest vastutavatele pädevatele asutustele; käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2630/97 artiklile 2 lisatakse lõige 6: "6. Kui lõikes 5 osutatud aruannetest ilmneb, et on rikutud määrust (EÜ) nr 820/97, tuleb kõnealuste aruannete koopiad saata viivitamata määruse (EMÜ) nr 3887/92 rakendamise eest vastutavatele pädevatele asutustele." Artikkel 2 Käesolev määrus jõustub 20. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. jaanuar 1999 Komisjoni nimel komisjoni liige Franz Fischler [1] EÜT L 117, 7.5.1997, lk 1. [2] EÜT L 354, 30.12.1997, lk 23. [3] EÜT L 391, 31.12.1992, lk 36. [4] EÜT L 212, 30.7.1998, lk 23. --------------------------------------------------
Euroopa Liidu Teataja L 021 , 28/01/1999 Lk 0001 - 0001



Nõukogu määrus (EÜ, ESTÜ, Euratom) nr 183/1999, 25. jaanuar 1999, millega muudetakse määrust (EÜ, Euratom, ESTÜ) nr 840/95 kontrollikoja liikmete rahaliste tasude kindlaksmääramist käsitleva määruse (EMÜ, Euratom, ESTÜ) nr 2290/77 muutmise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artikli 188b lõiget 8, võttes arvesse Euroopa Söe- ja Teraseühenduse asutamislepingut, eriti selle artikli 45b lõiget 8, võttes arvesse Euroopa Aatomienergiaühenduse asutamislepingut, eriti selle artiklit 160b lõiget 8, ning arvestades, et: nõukogu peab kindlaks määrama kontrollikoja presidendi ja liikmete palgad, toetused ja pensionid; määrusega (EÜ, Euratom, ESTÜ) nr 840/95 [1] muudeti määruse (EMÜ, Euratom, ESTÜ) nr 2290/77 [2] sätteid palkade ja ajutiste lahkumistoetuste kohta ning selle artiklis 2 sätestati, et määruse jõustumise ajaks väljateenitud pensione sellega ei muudeta; esimese astme kohus leidis 30. septembri 1998. aasta otsuses kohtuasjas T-121/97, et eespool nimetatud määrus on õigusvastane ning seepärast tuleks nimetatud õigusvastase olukorra parandamiseks muuta määrust (EÜ, Euratom, ESTÜ) nr 840/95, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ, Euratom, ESTÜ) nr 840/95 järgmiselt. Artikkel 2 asendatakse järgmisega: "Artikkel 2 Käesoleva määrusega ei muudeta enne 1. novembrit 1993 väljateenitud pensione." Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. jaanuar 1999 Nõukogu nimel eesistuja J. Fischer [1] EÜT L 85, 19.4.1995, lk 10. [2] EÜT L 268, 20.10.1977, lk 1. Määrust on viimati muudetud määrusega (EÜ, Euratom, ESTÜ) nr 840/95. --------------------------------------------------
Euroopa Liidu Teataja L 040 , 13/02/1999 Lk 0027 - 0027



Komisjoni määrus (EÜ) nr 331/1999, 12. veebruar 1999, millega muudetakse määrust (EÜ) nr 2629/97 seoses loomapasside kasutamisega veiste identifitseerimise ja registreerimise süsteemi raames EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. aprilli 1997. aasta määrust (EÜ) nr 820/97, millega luuakse veiste identifitseerimise ja registreerimise süsteem ning mis käsitleb veiseliha ja veiselihatoodete märgistamist, [1] eriti selle artikli 10 punkti b, ning arvestades, et: komisjoni määrusega (EÜ) nr 2629/97 [2] (viimati muudetud määrusega (EÜ) nr 2194/98 [3]) sätestatakse üksikasjalikud eeskirjad veiste identifitseerimise ja registreerimise süsteemi raames kasutatavate kõrvamärkide, põllumajandusettevõtete registrite ja loomapasside kohta; on asjakohane võtta arvesse liikmesriikide poolt täheldatud raskusi seoses enne 1. jaanuari 1998 sündinud veiste loomapassides esitatud andmetega; on asjakohane muuta teatavate andmete märkimine enne 1. jaanuari 1998 sündinud veiste loomapassidesse vabatahtlikuks; kõnealune erand ei tohiks seada kahtluse alla kohustust märkida kõnealused andmed selliste veiste loomapassidesse, kes on sündinud liikmesriigis, kus kõnealune nõue on ette nähtud liikmesriigi eeskirjadega; määrust (EÜ) nr 2629/97 tuleks vastavalt muuta; käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2629/97 artiklile 6 lisatakse lõige 4: "4. Olenemata lõike 1 punktist a, ei ole direktiivi 64/432/EMÜ artikli 14 lõike 3 punkti C alapunkti 1 teise ja viiendas taandes sätestatud teabe esitamine kohustuslik enne 1. jaanuari 1998 sündinud veiste loomapasside puhul. Käesoleva lõikega ettenähtud erandi jõustumine ei piira kohustust märkida eespool nimetatud andmeid selliste veiste loomapassidesse, kes on sündinud selliste liikmesriikide territooriumil, kus kõnealune nõue on ette nähtud siseriiklike eeskirjadega. Liikmesriigid teatavad üksteisele ja komisjonile käesolevas lõikes nimetatud andmete suhtes kohaldatud eeskirjadest." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. veebruar 1999 Komisjoni nimel komisjoni liige Franz Fischler [1] EÜT L 117, 7.5.1997, lk 1. [2] EÜT L 354, 30.12.1997, lk 19. [3] EÜT L 276, 13.10.1998, lk 4. --------------------------------------------------